Արցախցի վարպետի չափերով ամենախոշոր գործը ՙՎասն հավատո, վասն հայրենյաց՚ կոմպոզիցիան է` Ավետարանոց գյուղում։ Դա վահաններով ու սրերով երկու մեծագլուխ արծիվներ են` խաչի համապատկերին։ Քանդակի բարձրությունը 4,5 մ է, երկարությունն ու լայնությունը՝ մեկուկես։ Այն տեղադրված է բարձունքի վրա՝ որպես պաշտպանության, քաջության ու հավատի խորհրդանիշ։ Այս աշխատանքում լավագույնս դրսևորվել է Արցախի ու Հայաստանի նկարիչների միության անդամ, գեղարվեստական մրցույթների դափնեկիր Ալբերտ Սարգսյանի ստեղծագործական մտածելակերպի մասշտաբայնությունը: